Document ID: 32014D0177

IZVEDBENI SKLEP KOMISIJE
z dne 27. marca 2014
o spremembi Priloge II k Odločbi 2003/467/ES glede priznanja Litve kot uradno proste bruceloze
(notificirano pod dokumentarno številko C(2014) 1940)
(Besedilo velja za EGP)
(2014/177/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti točke II.7 Priloge A k Direktivi,
ob upoštevanju naslednjega:
(1)
Direktiva 64/432/EGS se uporablja za trgovino z govedom in prašiči znotraj Unije. Določa pogoje, pod katerimi se lahko država članica ali regija države članice prizna kot uradno prosta bruceloze glede čred goveda.
(2)
V Prilogi II k Odločbi Komisije 2003/467/ES (2) so navedene države članice in regije držav članic, ki se priznajo kot uradno proste bruceloze.
(3)
Litva je Komisiji predložila dokumentacijo o skladnosti s pogoji iz Direktive 64/432/EGS za podelitev njenemu celotnemu ozemlju statusa države, uradno proste bruceloze.
(4)
Po pregledu dokumentacije, ki jo je predložila Litva, bi bilo treba navedeno državo članico priznati kot uradno prosto bruceloze.
(5)
Prilogo II k Odločbi 2003/467/ES bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga II k Odločbi 2003/467/ES se spremeni v skladu s Prilogo k temu sklepu.
Člen 2
Ta sklep je naslovljen na države članice.
V Bruslju, 27. marca 2014

Labels: 18
6